Koendama zaûzê ya nêrê
Nêrekoendama zaûzê an jî koendama zaûzê ya nêran (bi înglîzî: male reproductive system) ji komek endamên zaûzê (zayendî) û hin endamên mîzê pêk tê. Endamên zaûzê yê nêran erkên li jêr pêk tînin. Sperm û tovavê berhem dikin, embar dikin û diguhêzînin. Bo pîtîna hêkê, bi avêtinê, sperman vala dikin nav coga zaûzê ya mêyê. Hormonên zayendê berhem dikin û der didin. Herwisa ji laş derkirina mizê jî bi alîkariya van endaman rû dide. Nêrekoendama zaûzê ji endamên derve û yên navî pêk tê. Çûk, gun û tûrikê gun li derveyê laş de cih digirin. Lûleyên guhêzer, çikildanên tovavê, cogên avêtinê, rijênê prostat, rijênê Cowper û mîzerê di hundirê laş de cih digirin. Bi çalakiya van endaman li mirovê nêr de sîfetên zayendî ya duyem peyda dibe, mirov dikare bikeve nav têkiliya seksî, û bibe xwediye zarokan.